Oficiālais Vēstnesis L 194 , 27/07/1999 Lpp. 0049 - 0052



Komisijas Lēmums (1999. gada 1. jūlijs), ar ko laikposmam no 2000. gada līdz 2006. gadam nosaka struktūrfondu 1. mērķa saistību apropriāciju paredzamo sadalījumu starp dalībvalstīm (izziņots ar dokumenta numuru C(1999) 1769) (1999/501/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 1260/1999 (1999. gada 21. jūnijs), ar ko paredz vispārīgus noteikumus par struktūrfondiem [1], un jo īpaši tās 7. panta 3. punkta pirmo daļu, (1) tā kā Regulas (EK) Nr. 1260/1999 1. panta pirmās daļas 1. punkts nosaka, ka struktūrfondu 1. mērķis ir sekmēt atpalikušo regionu attīstību un strukturālo pielāgošanu; (2) tā kā Regulas (EK) Nr. 1260/1999 7. panta 2. punkta otrā daļa nosaka, ka 69,7 % struktūrfondu apropriācija jāatvēl 1. mērķim, ieskaitot 4,3 % — pārejas atbalsta sistēmai; (3) tā kā Regulas (EK) Nr. 1260/1999 7. panta 3. punkta pirmā daļa nosaka, ka Komisijai jāizmanto pārredzamas procedūras, lai izveidotu paredzamo to saistību apropriāciju sadalījumu starp dalībvalstīm, kas pieejamas programmas izstrādei 2000. līdz 2006. gadā, 1. un 2. mērķim pilnībā ņemot vērā vienu vai vairākus objektīvus kritērijus, līdzīgus tiem, uz ko iepriekšējā periodā attiecās Padomes Regula (EEK) Nr. 2052/88 (1988. gada 24. jūnijs) par struktūrfondu uzdevumiem un to efektivitāti, kā arī par to darbības saskaņošanu savā starpā un ar Eiropas Investīciju bankas un citu pastāvošo finanšu instrumentu darbību [2], kurā jaunākie grozījumi izdarīti ar Regulu (EK) Nr. 3193/94 [3], proti: iedzīvotāju skaits, kam ir tiesības tikt ievēlētiem, regiona labklājība, valsts labklājība un strukturālo problēmu relatīvais smagums, jo īpaši bezdarba līmenis; (4) tā kā 1. un 2. mērķa gadījumā Regulas (EK) Nr. 1260/1999 7. panta 3. punkta trešā daļa nosaka, ka šiem sadalījumiem jāatšķir apropriāciju piešķiršana regioniem un apgabaliem, kas ir pārejas atbalsta saņēmēji, un šo piešķiršanu nosaka saskaņā ar šā panta pirmajā daļā minētajiem kritērijiem, un šo apropriāciju gada sadalījums pakāpeniski jāsamazina no 2000. gada 1. janvāra, un 2000. gadā tam jābūt zemākam nekā 1999. gadā; tā kā pārejas atbalsta saturu var pielāgot konkrēto regionu īpašajām vajadzībām un tā kā Komisija ņēmusi vērā dalībvalstu lūgumus šajā jomā, ievērojot struktūrfondu resursu gada sadalījumu, kas noteikts Regulas (EK) Nr. 1260/1999 pielikumā; (5) tā kā ar Regulas (EK) Nr. 1260/1999 7. panta 4. punkta pirmo daļu saskaņā ar 1. mērķi izveidota programma, lai palīdzētu Ziemeļīrijas miera procesam (PEACE) laikposmā no 2000. gada līdz 2004. gadam Ziemeļīrijas un Īrijas pierobežas vajadzībām ar tādiem pašiem nosacījumiem kā programmai, kas darbojās no 1994. līdz 1999. gadam; (6) tā kā ar Regulas (EK) Nr. 1260/1999 7. panta 4. punkta otro daļu saskaņā ar 1. mērķi laikposmam no 2000. gada līdz 2006. gadam izveidota īpašas palīdzības programma Zviedrijas NUTS II regioniem, kas nav ietverti šīs regulas 3. panta 2. punktā un kas atbilst Austrijas, Somijas un Zviedrijas Pievienošanās akta 6. protokola 2. pantā minētajiem kritērijiem [4]; (7) tā kā Komisijas paziņojums, kas pievienots Padomes 1999. gada 21. jūnija sanāksmes protokolam, norāda metodi, ko Komisija izmantos, lai lemtu par apropriāciju paredzamo sadalījumu starp dalībvalstīm 1. mērķa vajadzībām saskaņā ar Regulas (EK) Nr. 1260/1999 7. panta 3. punkta pirmo daļu; (8) tā kā, ņemot vērā šo metodi, Eiropadomes 1999. gada 24. un 25. marta Berlīnes sanāksmes prezidentūras secinājumu 44. punkta a), b), c), e), f), h), i) un j) apakšpunktā ir noteiktas summas, kas attiecas uz dažiem īpašiem gadījumiem laikposmā no 2000. gada līdz 2006. gadam, IR PIEŅĒMUSI ŠO LĒMUMU. 1. pants Saistību apropriāciju paredzamās summas katrai dalībvalstij laikposmam no 2000. gada līdz 2006. gadam attiecībā uz 1. mērķi, tostarp PEACE programmu un īpašo programmu Zviedrijas regioniem, ir noteiktas I pielikumā. 2. pants Saistību apropriāciju paredzamās summas sadalījumā pa gadiem katrai dalībvalstij laikposmam no 2000. gada līdz 2006. gadam attiecībā uz 1. mērķa pārejas atbalstu ir noteiktas II pielikumā. 3. pants Šis lēmums ir adresēts dalībvalstīm. Briselē, 1999. gada 1. jūlijā Komisijas vārdā — Komisijas locekle Monika Wulf-mathies [1] OV L 161, 26.6.1999., 1. lpp. [2] OV L 185, 15.7.1988., 9. lpp. [3] OV L 337, 24.12.1994., 11. lpp. [4] OV L 1, 1.1.1995., 11. lpp. -------------------------------------------------- I PIELIKUMS Saistību apropriāciju paredzamās summas katrai dalībvalstij laikposmam no 2000. gada līdz 2006. gadam attiecībā uz struktūrfondu 1. mērķi (miljonos EUR (1999. gada cenās)) | Dalībvalsts | Apropriāciju summa | Regioni, kuriem ir tiesības saņemt atbalstu saskaņā ar 1. mērķi | PEACE programma | Īpašā programma Zviedrijas regioniem | Beļgija | — | — | — | Dānija | — | — | — | Vācija | 19229 | — | — | Grieķija | 20961 | — | — | Spānija | 37744 | — | — | Francija | 3254 | — | — | Īrija | 1215 | 100 | — | Itālija | 21935 | — | — | Luksemburga | — | — | — | Nīderlande | — | — | — | Austrija | 261 | — | — | Portugāle | 16124 | — | — | Somija | 913 | — | — | Zviedrija | 372 | — | 350 | Apvienotā Karaliste | 4685 | 400 | — | Kopējā summa | 126693 | 500 | 350 | -------------------------------------------------- II PIELIKUMS Saistību apropriāciju paredzamās summas katrai dalībvalstij laikposmam no 2000. gada līdz 2006. gadam attiecībā uz 1. mērķa pārejas atbalstu (miljonos EUR (1999. gada cenās)) | Dalībvalsts | | 2000. | 2001. | 2002. | 2003. | 2004. | 2005. | 2006. | Kopējā summa | Beļgija | 105 | 100 | 95 | 95 | 91 | 90 | 49 | 625 | Dānija | — | — | — | — | — | — | — | — | Vācija | 122 | 121 | 121 | 120 | 119 | 118 | 8 | 729 | Grieķija | — | — | — | — | — | — | — | — | Spānija | 78 | 67 | 56 | 45 | 37 | 37 | 32 | 352 | Francija | 83 | 81 | 79 | 79 | 78 | 76 | 75 | 551 | Īrija | 400 | 350 | 300 | 250 | 200 | 150 | 123 | 1773 | Itālija | 32 | 30 | 28 | 26 | 25 | 24 | 22 | 187 | Luksemburga | — | — | — | — | — | — | — | — | Nīderlande | 23 | 21 | 20 | 19 | 18 | 17 | 5 | 123 | Austrija | — | — | — | — | — | — | — | — | Portugāle | 650 | 640 | 610 | 350 | 300 | 271 | 84 | 2905 | Somija | — | — | — | — | — | — | — | — | Zviedrija | — | — | — | — | — | — | — | — | Apvienotā Karaliste | 216 | 204 | 193 | 181 | 166 | 133 | 73 | 1166 | Kopējā summa | 1709 | 1614 | 1502 | 1165 | 1034 | 916 | 471 | 8411 | --------------------------------------------------